નવી સર્વિસના લોન્ચ અંગે પ્રતિક્રિયા આપતાં એચડીએફસી અર્ગો જનરલ ઇન્સ્યોરન્સ કંપનીના એમડી અને સીઇઓ શ્રી રિતેશ કુમારે જણાવ્યું હતું કે, “એચડીએફસી અર્ગો ખાતે અમે યુઝર એક્સપિરિયન્સને પુનઃવ્યાખ્યાયિત કરવા અને ગ્રાહકોના લાભાર્થે સતત નવા ઇનોવેશન ઉપર કેન્દ્રિત છીએ. અમારું માનવું છે કે ટેકનોલોજી સાથે માનવીના સંપર્કમાં નોંધપાત્ર પરિવર્તાન આવી રહ્યું છે. અમારા એઆઇ ચેટબોટ ડીઆઇએનું એલેક્સા સાથે જોડાણ થતાં ગ્રાહકોને વોઇસ ઇન્ટરફેસના ઉપયોગથી વીમા સંબંધિત સેવાઓ માટે એચડીએફસી અર્ગો સાથે સંપર્ક વિકસાવવામાં અનુકૂળતા મળશે.”